SPRÍSTUPNIŤ

Návrh na odvolanie členov Správnej rady Úradu pre dohľad
nad zdravotnou starostlivosťou a na vymenovanie nových členov
Správnej rady Úradu pre dohľad nad zdravotnou starostlivosťou

Podľa § 24 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon“) členov Správnej rady Úradu pre dohľad nad zdravotnou starostlivosťou (ďalej len „správna rada“) vymenúva a odvoláva vláda SR na návrh ministra zdravotníctva Slovenskej republiky (ďalej len „minister“).

V súlade s § 24 ods. 8 písm. b) zákona výkon funkcie člena správnej rady končí odvolaním z funkcie, pričom na dôvody odvolania sa rovnako vzťahuje § 22 ods. 10 a 11 zákona. V nadväznosti na § 22 ods. 11 zákona členov správnej rady môže vláda z funkcie odvolať aj z iných dôvodov, ako sú uvedené v § 22 ods. 10 zákona, a to na návrh ministra.

V súlade so zákonom navrhujem odvolať členov správnej rady nasledovne:
1.	doc. MUDr. Evu Čižmárovú, CSc., E.F.E.S.C. z funkcie predsedu správnej rady,
2.	MUDr. Imricha Matušku z funkcie podpredsedu správnej rady,
3.	MUDr. Christiana Bartka z funkcie člena správnej rady,
4.	MUDr. Juraja Galoviča, PhD. z funkcie člena správnej rady,
5.	MUDr. Jozefa Korčeka, CSc. z funkcie člena správnej rady,
6.	PaedDr. Ivetu Medveďovú z funkcie člena správnej rady,
7.	MUDr. Olíviu Mancovú z funkcie člena správnej rady.

V nadväznosti na uvedené a v súlade s § 24 ods. 2 zákona súčasne predkladám návrh na vymenovanie nových členov správnej rady nasledovne:
1.	MUDr. Petra Ottingera do funkcie predsedu správnej rady,
2.	doc. MUDr. Jána Bielika, CSc. do funkcie podpredsedu správnej rady,
3.	prof. MUDr. Lukáša Planka, CSc. do funkcie člena správnej rady,
4.	MUDr. Mariána Hojstriča do funkcie člena správnej rady,
5.	Ing. Zoltána Gyurásza do funkcie člena správnej rady,
6.	MUDr. Evu Vivodovú do funkcie člena správnej rady,
7.	RNDr. Jozefa Valucha, CSc. do funkcie člena správnej rady.

V zmysle § 24 ods. 4 zákona za člena správnej rady môže byť vymenovaná fyzická osoba, ktorá spĺňa požiadavky podľa § 22 ods. 4 písm. a), d) a e) zákona (má spôsobilosť na právne úkony v plnom rozsahu, je dôveryhodná a má trvalý pobyt na území SR) a má
▫	diplom o absolvovaní vysokoškolského štúdia v študijných programoch druhého stupňa, 
▫	najmenej trojročnú prax v oblasti zdravotného poistenia, v oblasti práva, v oblasti finančného trhu alebo v oblasti poskytovania zdravotnej starostlivosti.

Navrhovaní kandidáti spĺňajú všetky zákonom stanovené požiadavky na vymenovanie do funkcie členov správnej rady.